Hamilton kap F1-legendes oor 'onkunde' | Maroela Media
Hamilton kap F1-legendes oor 'onkunde'
Die huidige wêreldkampioen Lewis Hamilton is weer eens in die media nadat hy onder meer vir F1-legendes soos sir Jackie Stewart en Mario Andretti as onkundig bestempel het weens hul gebrekkige steun vir sy veldtog teen rassisme.
Die 35-jarige Hamilton – wat al hoe nader aan Michael Schumacher se rekord vir die suksesvolste F1-renjaer in die geskiedenis van die sport kruip – is uitgesproke oor die Black Lives Matter-beweging, terwyl hy vir meer gelykheid en inklusiwiteit in die sport vra.
In die afgelope paar wedrenne het sommige renjaers die knie gebuig, terwyl ander dit nie gedoen het nie. Dié toedrag van sake het Hamilton genoop om te eis dat F1-base meer moet doen om die boodskap doeltreffend oor te dra.
Hierop het die 80-jarige Andretti gereageer en gesê dat Hamilton daarteen moet waak om nie militant in sy optredes te word nie.
"Dit is teleurstellend, maar ongelukkig die werklikheid. Van die ouer generasies wat vandag steeds 'n stem in die sport het, kan net nie erken dat daar 'n probleem is nie. Hierdie doodeenvoudige onkunde sal my nie keer om op verandering aan te dring nie," het Hamilton gesê.
Sir Jackie Stewart. Foto: Facebook.
Dan het die legendariese Skotse renjaer sir Jackie Stewart gesê dat daar nie soveel weerstand gebied word as wat Hamilton dink nie.
"Hy is taamlik uitgesproke oor hierdie dinge, tog dink ek daar is nie só 'n groot probleem nie. Niemand sal teenstand bied as iemand slim is en goed is met wat hulle doen nie; jy sal in F1-kringe aanvaar word," het die driedubbele wêreldkampioen gesê.
Nodeloos om te sê was Hamilton ook teleurgesteld met Stewart se kommentaar.
Die Britse ster het verder gekla dat daar nie genoeg tyd vir renjaers was om die knie voor die afgelope naweek se wedren in Boedapest te buig nie.
Altyd die raskaart
Nog ñ sport om te vermy
Indien dit oor rassisme in die algemeen gegaan het, behoort dit ALM te wees en sou mense maklik daarby ingekoop het. Ongelukkig gaan dit net oor BLM met 'n duidelike swartmag ondertoon, dus verwerp ek dit met die minagting wat dit verdien.
Ek wonder die die knaap se kar se wiele omruil as hy in die kuipe injaag? Plaas dat hy uitklim en self doen.
As jy nie met hom samstem nie is jy 'n rassis en boonop onkundig.
Hy het hom ook al baie uitgesproke beywer vir 'n groener leefstyl terwyl hyself in privaat stralers rondrits.
Sy fans is ook baie belangryk behalwe as daar 'n formule 1 vertoon in Londen se strate is, dan kyk hy liewer 'n sokker wedstryd.
Klink maar redelik hypokrieies.
Jammer dat Hamilton so min respek toon aan legendes. Hy is arrogant en onnosel om politiek in sport te betrek. Net jammer dat Mercedes hulle aan die neus laat lei. Hoop hulle verkope gaan daaronder ly